
Grozījumi likumā "Par valsts kompensāciju cietušajiem"
Izdarīt likumā "Par valsts kompensāciju cietušajiem" (Latvijas Republikas Saeimas un Ministru Kabineta Ziņotājs, 2006, 13. nr.; 2007, 24. nr.; 2008, 24. nr.; 2009, 14. nr.; Latvijas Vēstnesis, 2009, 194. nr.; 2012, 189. nr.; 2014, 119. nr.; 2018, 188. nr.) šādus grozījumus:
1. Aizstāt visā likumā (izņemot 4. pantu un pārejas noteikumus) vārdus "Juridiskās palīdzības administrācija" (attiecīgā locījumā) ar vārdiem "Tiesu administrācija" (attiecīgā locījumā).
2. 4. pantā:
izteikt panta nosaukumu šādā redakcijā:
· "4. pants. Tiesu administrācijas uzdevumi valsts kompensācijas nodrošināšanā cietušajiem"; 
izteikt pirmās daļas ievaddaļu šādā redakcijā:
· "(1) Tiesu administrācija valsts kompensācijas nodrošināšanā cietušajiem:".
3. Papildināt pārejas noteikumus ar 8. un 9. punktu šādā redakcijā:
· 
· "8. Juridiskās palīdzības administrācijā līdz 2023. gada 31. decembrim iesniegto un neizskatīto iesniegumu izskatīšanu nodrošina Tiesu administrācija kā Juridiskās palīdzības administrācijas saistību pārņēmēja.

· 9. Juridiskās palīdzības administrācijas izdotu un spēkā esošu administratīvo aktu izpildi, nodrošinot pakalpojumu saņemšanu, kā arī nodrošinot to naudas līdzekļu piedziņu, kuri saistīti ar izmaksāto kompensāciju cietušajiem, ar 2024. gada 1. janvāri nodrošina Tiesu administrācija kā Juridiskās palīdzības administrācijas saistību pārņēmēja."
Likums stājas spēkā 2024. gada 1. janvārī.

